**SKUPŠTINA OPŠTINE TIVAT**

**Etička komisija za lokalne službenike i namještenike**

Broj: 0305 – 114-137

Tivat, 17.05 2016 godine

**IZVJEŠTAJ O RADU**

**ETIČKE KOMISIJE ZA LOKALNE SLUŽBENIKE I NAMJEŠTENIKE ZA 2015. GODINU**

Etička komisija za lokalne službenike i namještenike u Opštini Tivat (u daljem tekstu Komisija) imenovana je na 19. sjednici 29.12.2011. godine Skupštine opštine Tivat, a od 25. jula mjeseca 2013 godine Etička komisija za lokalne službenike i namještenike (u daljem tekstu Komisija) funkcioniše u slijedećem sastavu:

                                           1. mr Darka  Ognjanović, Predsjednica
                                           2. Slavica Vulanović, članica
                                           3. Sonja Štilet, članica
                                           4. Tanja Bakalbašić, članica
                                           5. Tatjana Vučinović, članica

Komisija u ovom sastavu je u 2015.g. održala 6 sjednica , 7 posjeta institucijama, 11 sastanaka i 7 obilazaka kutija za pritužbe.

Informacija o radu Komisije za 2014 godinu je prihvaćena bez primjedbi na sjednici Skupštine opštine Tivat .

Skupštinskoj službi opštine Tivat , dostavljen je Plan aktivnosti sa finansijskom konstrukcijom za 2015.g
Na osnovu ovog Plana realizovane su sledeće aktivnosti:

* Ažuriran je baner Komisije na zvaničnoj internet prezentaciji Opštine Tivat
* Analizirana je kompletna evidencija o zaposlenima koji podliježu nadzoru Komisije . Formirani su numerisani dosijei i uskladišteni pod ključem u depou Opštine Tivat kojima pristup ima samo Komisija (276)
* Po Zaključku Komisije iskorišteno je zakonsko pravo da Skupštinu i javnost informišemo o nadležnom organu ili instituciji u kojoj i koliki je broj zaposlenih koji nijesu potpisali izjavu u narednom periodu (na osnovu člana 52 koji glasi “ukoliko organi i organizacije izričito ili prećutno odbiju da pruže tražene informacije, Etička komisija o tome obaviještava skupštinu i javnost“)

\*Tabela na kraju

* Radi bolje komunikacije građana, zaposlenih u javnim službama (javnim preduzećima, javnim ustanovama i organizacijama čiji je osnivač opština) sa Etičkom komisijom za lokalne službenike napravljene su specijalne kutije za primjedbe ,sugestije i pisma Komisiji
* Kutije su postavljene na vidnim mjestima u svim institucijama , a tokom godine članice Komisije su pregledale sadržaj i o tome izvještavale Komisiju.
* Odlukom Komisije predsjednica i članice komisije dužne su da svakog mjeseca izvrše pregled kutija i da konstatuju sadržaj
* Tokom pregleda kutije imale smo jednu anonimnu prijavu

Nakon razmatranja prve prijave ,anonimne, protiv službenika , odnosno zaposlenog u jednoj od institucija.Komisija je odlučila sledeće:

Pritužba se odnosi na izgled zaposlenog i zajednički stav je da je zaposleni , prekršio odredbu Etičkog kodeksa clan 6.u nekoj mjeri I da njegov starješina treba da preduzme mjere iz svoje nadležnosti, ali pošto se konkretno ne odnosi na stav 8. člana 6 da se u toj preporuci strješini naglasi da je dovoljna mjera - opomena.

* Utisak o instituciji prvo stvaraju zaposleni tj.službenici a to je jedan od Ciljeva Etičkog kodeksa a tiče se utvrđivanja standarda u ponašanju zaposlenih (član.2 i član 6.koji glasi: Zaposleni u vršenju poslova u odnosu sa korisnicima usluga , postupa, korektno ljubazno i pristojno)
* Radi približavanja načina rada Etičke komisije institucijama za koje je ona nadležna organizovana je već u gradu prepoznata kampanja

„Biramo najljubaznijeg službenika/cu“ koja je trajala do 10 decembra kada je na Međunarodni dan ljubaznosti proglašena pobjednica sa najvećim brojem glasova i uručena je nagrada kao i specijalno dizajnirana statua.To je službenica Anđelka Kovačić , zaposlena u Centru za kulturu.

* Kampanju „Ljubaznost od mene počnje“ propratili su i mediji.
* Imajući u vidu način rada ove Komisije , model koji je prepoznat i u Crnoj Gori , ova komisija je po misljenju crnogorskih nevladinih organizacija primjer dobre prakse i kao takva, našla se u studiji „ ETIKA I JAVNA UPRAVA: PRINCIPI BEZ PODRŠKE“ Instituta Alternativa.
* Na osnovu predviđenog Plana , napravljen je i Plan posjeta institucijama.
* Predsjednica i članice institucije su sa kontakt osobama dogovorili posjete gdje pored direktori/ca bili su i prisutni zaposleni.Prezentovan je rad Etičke komisije, njen sastav, način rada, postupanje u slučaju nepotpisivanja Etičkog kodeksa, i razgovarano je i o samim odredbama kodeksa.
* U pojedinim institucijama istaknut je značaj informisanja svih zaposlenih o obavljanju poslova kojima se krši Etički kodeks kao i dobijanju dozvole od pretpostavljenog za obavljanje dodatnog posla
* **STATISTIKA**

|  |  |  |  |
| --- | --- | --- | --- |
| **INSTITUCIJA** | **BROJ ZAPOSLENIH PO EVIDENCIJI KOMISIJE** | **BROJ ZAPOSLENIH KOJI SU POTPISALI ETIČKI KODEKS** | **BROJ ZAPOSLENIH KOJI NIJESU POTPISALI ETIČKI KODEKS** |
| ***OPŠTINA TIVAT***  | 86 | 86 |  |
| ***DOO KOMUNALNO PREDUZEĆE*** | 97 | 97 |  |
| ***DOO VODOVOD*** | 53 | 53 |  |
| ***SPORTSKA DVORANA ŽUPA***  | 5 | 5 |  |
| ***CENTAR ZA KULTURU***  | 16 (14 +2\*) | 15 | 1 |
| ***TURISTIČKA ORGANIZACIJA***  | 9 (5\*) | 9  |  |
| ***RADIO TIVAT***  | 12 | 11 | 1 |
| **UKUPNO** | 276 | 274 | 2 |

* Etičkim kodeksom nijesu obuhvaćeni stručni saradnici sa kojima je potpisan Ugovor o radu
* \*Pripravnici

U protekloj godini osim anonimne pritužbe, bila je i jedna pritužba od strane građanke Tivta koja je imala i pravnog zastupnika , tako da je Komisija pokrenula proceduru.

U cilju utvrdjivanja činjeničnog stanja a u vezi sa pritužbom o mogućoj povredi Etičkog kodeksa od strane službenika, Etička komisija je pokrenula ispitni postupak i sprovela radnje na osnovu donešenog Zaključka .

Etička komisija je na osnovu datih izjava (usmenih i pismenih) i dostavljenih dokumenata i dokaza donijela i Odluke

Za kršenje navedenih odredbi Etičkog kodeksa od strane zaposlenih, Komisija je utvrdila da nije povrijeđen Etički kodeks ni po jednoj odredbi Etičkog kodeksa iz razloga nemanja dokaza, osim subjektivne procjene podnosioca pritužbe tokom razgovora bez svjedoka.

Tokom ove godine istekli su mandati članicama Komisije Slavici Vulanović i Tanji Bakalbašić, i u toku je procedura za imenovanje novih članova/ca Komisije.

 **PREDSJEDNICA**

 **mr Darka Ognjanović**